திருவரங்கம் மூன்றாம் பிரகாரம் தெற்குச் சுவற்றில் கி.பி.1126ல் நடைபெற்ற ஒரு நிலப்பரிமாற்றத்தைக் குறிக்கும் ஒரு கல்வெட்டு, இங்கு அமைக்கப்பட்ட நிதியாபரணன் நந்தவனம் பற்றிக் குறிப்பிடுகிறது. இந்நந்தவனத்தை ஏற்படுத்துவதற்காக அரங்கன் திருக்கோயிலின் ஸ்ரீகாரிய அதிகாரியான வளவநாராயண மூவேந்த வேளார், கிளியூர் நாட்டின் புளியங்குடியைச் சேர்ந்த புளியங்குடியான் அரையன் ஆதித்ததேவனான ஏநாடி அரையனுக்கு நிலத்தை விற்றுள்ளார். இக்கல்வெட்டில் இடம்பெற்றுள்ள திதி மற்றும் நட்சத்திர விபரங்களைக் கொண்டு இக்கல்வெட்டு குறிப்பிடும் தேதி ஜனவரி 18, திங்கட்கிழமை, கி.பி. 1126 எனக் கணித்துள்ளார்கள். (தென்னிந்தியக் கல்வெட்டுக்கள் தொகுதி 24, எண் 113. A. R. No. 38 of 1948-49)